মাধবপুর প্রতিনিধি ॥ মাধবপুর থানার অপরাধ দমন, মাদক ও আইনশৃংখলা নিয়ন্ত্রনে ভুমিকা রাখায় সাত বার সিলেট রেঞ্জের শ্রেষ্ট উপ-পরিদর্শকের স্বীকৃতি পাওয়া এস আই মমিনুল ইসলামের বিরুদ্ধে ষড়যন্ত্রের প্রতিবাদে মানববন্ধন অনুষ্টিত হয়েছে। বুধবার সকালে মাধবপুরবাসীর ব্যানারে কয়েক’শ লোক সড়ক ও জনপথ বিভাগের ডাকবাংলো এলাকায় মানববন্ধন করে। মানববন্ধনে নেতৃত্ব দেন যুবলীগ সভাপতি ফারুক পাঠান, সহ-সভাপতি হাজী তাহের, যুবলীগ নেত্রী ফাতেমাতুজ জহুরা রিনা, যুবলীগের সাংগঠনিক সম্পাদক মেহেদি হাসান কুতুব, প্রনব বন্ধু ভৌমিক, সাদ্দাম হোসেন, ছাত্রলীগ নেতা মনির হোসেন, সাকিবুল আলম বাবু প্রমুখ।